SL
C 15/66
Uradni list Evropske unije
12.1.2022
sreda, 19. maj 2021
za projekte, ki uporabljajo nizkoogljični vodik, saj bi s tem spodbujali razogljičenje s pomočjo vodika, kjer je to potrebno za ohranitev konkurenčnosti končnih uporabnikov; ugotavlja, da je treba poskrbeti, da bo nadomestilo še naprej sorazmerno, in preprečiti podvajanje subvencij za proizvodnjo in uporabo, ustvarjanje umetnih potreb in neupravičeno izkrivljanje trga; poziva k hitremu razvoju pilotnega programa za pogodbe na razliko za ogljik, zlasti za čisto jeklo; poudarja, da lahko tudi javna naročila trajnostnih rešitev, kot je zeleno jeklo za gradnjo ali obnovo, prispevajo k otipljivemu in predvidljivemu povpraševanju; poudarja, da bi morali politike na strani povpraševanja uskladiti z drugimi ukrepi politike in zanje izvesti celovite ocene učinka, da bi se izognili negativnim učinkom na energetsko intenzivne panoge, ki se spopadajo z mednarodno konkurenco;
41. ugotavlja, da v nekaterih sedanjih regulativnih okvirih obstajajo ovire, ki preprečujejo uporabo vodika; poziva Komisijo in države članice, naj te regulativne okvire prilagodijo, da bi spodbudile povpraševanje po vodiku in odpravile odvračilne dejavnike, kot je pravna negotovost;
42. poziva Komisijo, naj v okviru posodobitve in izvajanja Nove industrijske strategije za Evropo spodbuja vodilne trge za tehnologije vodika iz obnovljivih virov ter njihovo uporabo za podnebno nevtralno proizvodnjo, zlasti v jeklarski, cementni in kemični industriji; poziva Komisijo, naj oceni možnost, da bi jeklo, proizvedeno z vodikom iz obnovljivih virov, priznala kot pozitiven prispevek k doseganju ciljev zmanjšanja emisij CO2 v celotnem voznem parku; poleg tega poziva Komisijo, naj kmalu predstavi strategijo EU za čisto jeklo, ki bi morala vključevati ustrezen poudarek na uporabi vodika iz obnovljivih virov;
43. opozarja, da v prometnem sektorju nastaja četrtina emisij CO2 v EU in da je to edini sektor, ki svojih emisij v primerjavi z ravnmi iz leta 1990 ni zmanjšal; poudarja, da lahko vodik prispeva k zmanjšanju emisij CO2 v prometu, zlasti kadar je težje oziroma še ni mogoče doseči popolne elektrifikacije; poudarja, da je treba postaviti infrastrukturo za polnjenje, če želimo spodbuditi uporabo vodika v prometu; v zvezi s tem poudarja, da je treba revidirati uredbo o vseevropskem prometnem omrežju (TEN-T) (20) in direktivo o infrastrukturi za alternativna goriva, da bi zagotovili razpoložljivost javno dostopnih polnilnih postaj za vodik v vsej EU s konkretnimi cilji za vključitev infrastrukture za vodik v prometne sisteme; pozdravlja, da namerava Komisija v strategijo za trajnostno in pametno mobilnost ter v pregled direktive o vzpostavitvi infrastrukture za alternativna goriva vključiti razvoj infrastrukture za oskrbo z vodikom; poleg tega poudarja, da je treba ustvariti sinergijo med TEN-T, TEN-E in strategijami za alternativna goriva in s tem zagotoviti postopno uvedbo polnilnih postaj za vodik skupaj z osnovnimi tehničnimi zahtevami in harmoniziranimi standardi na podlagi ocene tveganja;
44. poudarja, da je vodik zaradi svojih značilnosti dober kandidat za nadomestitev fosilnih goriv in zmanjšanje emisij toplogrednih plinov za nekatere vrste prometa; poudarja, da je uporaba vodika v čisti obliki ali kot sintetičnega goriva ali biokerozina ključni dejavnik za nadomestitev fosilnega kerozina v letalstvu; poudarja tudi, da se vodik v omejenem obsegu že uporablja v prometu, predvsem v cestnem prometu, javnem prevozu in posameznih segmentih železniškega sektorja, zlasti tam, kjer elektrifikacija proge ekonomsko ni izvedljiva; poudarja, da je potrebna strožja zakonodaja, če želimo spodbudili uporabo brezemisijskih goriv in drugih čistih tehnologij, vključno z vodikom iz obnovljivih virov, in jih začeti uporabljati v težkih vozilih ter v letalskem in pomorskem prometu, ko bodo v celoti na voljo;
45. poziva Komisijo, naj poveča raziskave in naložbe v okviru strategije za trajnostno in pametno mobilnost ter oceni, ali je treba direktivo o energiji iz obnovljivih virov revidirati, da bi zagotovili enake konkurenčne pogoje za vse rešitve na področju energije iz obnovljivih virov v prometu;
Raziskave, razvoj, inovacije in financiranje
46. poudarja pomen raziskav, razvoja in inovacij vzdolž celotne vrednostne verige ter izvajanja predstavitvenih projektov na industrijski ravni, vključno s pilotnimi projekti, in njihovega uvajanja na trg, če želimo zagotoviti konkurenčnost in cenovno dostopnost vodika iz obnovljivih virov ter dokončati integracijo energetskega sistema in obenem
(20)
Uredba (EU) št.
1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št.
661/2010/EU (UL L 348, 20.12.2013, str. 1).